Горски служители уволнени дисциплинарно заради бракониерски лов

Двама горски служители на Северноцентралното държавно предприятие /СЦДП/ са уволнени дисциплинарно в края на миналата седмица. Те са уличени в незаконен лов в местност край Севлиево, при който са отстреляни поне 3 сърни. 
След получен в СЦДП сигнал е организирана акция за предотвратяване на бракониерски прояви. На мястото на деянието са установени двама мъже, които успели да избягат, но били разпознати като служители на предприятието. 
[bookmark: _GoBack]В автомобила, който двамата използвали са открити уличаващи ги вещи. Извършени са огледи, а по случая е започнато досъдебно производство. 

